પણ બંને જણા નોકરી કરતા હોવાથી એમને રસોઈ બનાવવાનો સમય નહોતો મળતો. એટલે તેઓ રોજ ટીફીન મંગાવતા હતા. પહેલાં એમણે પાસ્તા અને ચાઈનીઝનાં ટીફીન પણ બંધાવ્યા હતાં. પણ અન્ય ચાઈનીઝ માલની જેમ ખાધેલું ક્યારેક સાંજ સુધી તો ક્યારેક અઠવાડિયા સુધી પરેશાન કરતું હતું. પેટની તકલીફને લીધે રોજ ઓફિસ જવાનું પણ મોડું થતું હતું. એટલે એમણે ચાઈનીઝ ટીફીન બંધ કરી છેલ્લા છ મહિનાથી પીઝા હટનું ટીફીન બંધાવ્યું હતું. પણ પછી રોજરોજ પીઝા ખાઇને એ લોકો પાછાં બોર થઇ ગયાં હતાં. એવામાં જ ગુજરાતી ન્યુ યર આવ્યું. બંનેને ત્રણ દિવસની રજા હતી. ચકો કહે, ચાલ આજે આપણે ઘેર કશુંક ટ્રાય કરીએ. ચકી કહે ‘વાઉ, ફેન્ટેસ્ટીક આઇડીયા, એન્ડ સો રોમેંટીક ડિયર! સારુ, એક કામ કર, તું રાઇસ લઇ આવ, આઇ વીલ બ્રીંગ દાલ, એન્ડ લેટસ મેક ખીચડી ટૂ ગેધર!’